
谞讝讬专 谞讟 注"讗 - 驻讬专讜砖 砖讟讬讬谞讝诇抓

讗讬讻讗 讚讗诪专讬 [讬砖 砖讗讜诪专讬诐] 讙专住讛 讗讞专转 讘讛诇讻讛 讝讜: 讗诪专 专' 讞讬讬讗 讘专 讗讘讗 讗诪专 专' 讬讜讞谞谉: 讙讘专 讛诪注讘讬专 砖讬注专 讘讬转 讛砖讞讬 讜讘讬转 讛注专讜讛 诇讜拽讛 诪砖讜诐 "讜 诇讗 讬诇讘砖 讙讘专 砖诪诇转 讗砖讛" (讚讘专讬诐 讻讘, 讛). 诪讬转讬讘讬 [诪拽砖讬诐 注诇 讻讱] 诪诪讛 砖砖谞讬谞讜 讘讘专讬讬转讗: 讛注讘专转 砖讬注专 讗讬谞讛 讗住讜专讛 诪讚讘专讬 转讜专讛 讗诇讗 诪讚讘专讬 住讜驻专讬诐, 讜讻讬爪讚 讗诐 讻谉 讗讜诪专 专' 讬讜讞谞谉 砖诇讜拽讛 诪砖讜诐 砖注讘专 注诇 讗讬住讜专 转讜专讛? 讜诪砖讬讘讬诐: 讛讜讗 砖讗诪专 讻讬 讛讗讬 转谞讗 [讻讚注转 转谞讗 讝讛], 讚转谞讬讗 [砖砖谞讬谞讜 讘讘专讬讬转讗]: 讛诪注讘讬专 砖讬注专 讘讬转 讛砖讞讬 讜讘讬转 讛注专讜讛 鈥�/b> 讛专讬 讝讛 注讜讘专 诪砖讜诐 "讜 诇讗 讬诇讘砖 讙讘专 砖诪诇转 讗砖讛".


砖讜讗诇讬诐: 讜转谞讗 拽诪讗 [讜讛转谞讗 讛专讗砖讜谉] 砖讗讬谞讜 住讘讜专 讻谉, 讛讗讬 [讗转 讛讻转讜讘 讛讝讛] "诇讗 讬诇讘砖 讙讘专", 诪讗讬 讚专讬砖 讘讬讛 [诪讛 讛讜讗 讚讜专砖, 诇讜诪讚, 讘讜]? 讜诪砖讬讘讬诐: 诪讬讘注讬 诇讬讛 诇讻讚转谞讬讗 [爪专讬讱 讛讜讗 诇讜 诇讻驻讬 砖砖谞讬谞讜 讘讘专讬讬转讗]: 谞讗诪专 "诇讗 讬讛讬讛 讻诇讬 讙讘专 注诇 讗砖讛... 讻讬 转讜注讘转 讛' 讗诇讛讬讱 讻诇 注讜砖讛 讗诇讛" (讚讘专讬诐 讻讘, 讛), 讜讬砖 诇讘专专: 诪讗讬 [诪讛] 转诇诪讜讚 诇讜诪专? 讗诐 诇讜诪专 砖讛讻讜讜谞讛 专拽 砖诇讗 讬诇讘砖 讗讬砖 砖诪诇转 讗砖讛, 讜讗砖讛 诇讗 转诇讘砖 砖诪诇转 讗讬砖 鈥�/b> 讛专讬 讻讘专 谞讗诪专 讘讟注诪讜 砖诇 讗讬住讜专 讝讛 "转讜注讘讛 讛讬讗" 讜讗讬诇讜 讘诇讘讬砖讛 讘诇讘讚 讗讬谉 讻讗谉 转讜注讘讛.


讗诇讗 讛讻讜讜谞讛 讛讬讗 砖诇讗 讬诇讘砖 讗讬砖 砖诪诇转 讗砖讛 讜诪转讜讱 讻讱 讬诇讱 讜讬砖讘 讘讬谉 讛谞砖讬诐, 讜讗砖讛 诇讗 转诇讘砖 砖诪诇转 讗讬砖 讜转砖讘 讘讬谉 讛讗谞砖讬诐. 专' 讗诇讬注讝专 讘谉 讬注拽讘 讗讜诪专: 诪谞讬谉 砖诇讗 转爪讗 讗砖讛 讘讻诇讬 讝讬讬谉 诇诪诇讞诪讛 鈥�/b> 转诇诪讜讚 诇讜诪专: "诇讗 讬讛讬讛 讻诇讬 讙讘专 注诇 讗砖讛 讜诇讗 讬诇讘砖 讙讘专 砖诪诇转 讗砖讛", 讻诇讜诪专, 砖诇讗 讬转拽谉 讗讬砖 讘转讬拽讜谞讬 (转诪专讜拽讬) 讗砖讛 讜讘拽讬砖讜讟讬讛, 讜讻谉 讗砖讛 讗住讜专讛 讘诪诇讞诪讛 讜讘讻诇讬 诪诇讞诪讛, 砖讛诐 诪讬讜讞讚讬诐 诇讙讘专讬诐. 讜讻砖讬讟讛 讝讜 讛讜诇讱 专' 讬讜讞谞谉.


讗诪专 专讘 谞讞诪谉: 讘谞讝讬专 诪讜转专 诇讙诇讞 讗转 砖讬注专 讘讬转 讛砖讞讬. 讜诪注讬专讬诐: 讜诇讬转 讛讬诇讻转讗 讻讜讜转讬讛 [讜讗讬谉 讛诇讻讛 讻诪讜转讜]. 诪住驻专讬诐: 讗诪专讜 诇讬讛 专讘谞谉 [诇讜 讞讻诪讬诐] 诇专' 砖诪注讜谉 讘专 讗讘讗: 讞讝讬谞讗 诇讬讛 [专讗讬谞讜 讗讜转讜] 讗转 专' 讬讜讞谞谉 讚诇讬转 诇讬讛 [砖讗讬谉 诇讜] 砖注专讜转 讘讬转 讛砖讞讬, 讜讛专讬 讛讜讗 注爪诪讜 讗诪专 砖讗住讜专 讛讚讘专! 讗诪专 诇讛讜谉 [诇讛诐]: 诪讞诪转 讝拽谞讛 谞砖专讜.


诪住驻专讬诐: 讛讛讜讗 讚讗讬转讞讬讬讘 谞讙讬讚讗 拽诪讬讛 [讗讚诐 讗讞讚 砖注讘专 注讘讬专讛 讜砖讛转讞讬讬讘 诪诇拽讜转 诇驻谞讬] 专' 讗诪讬. 讻讗砖专 驻砖讟讜 讗转 讘讙讚讬讜 诇讛诇拽讜转讜 讗讬讙诇讗讬 [讛转讙诇讛] 讘讬转 讛砖讞讬 砖诇讜, 讞讝讬讬讛 [专讗讛 讗讜转讜] 专' 讗诪讬 讘讗讜转讜 讗讚诐 讚诇讗 诪讙诇讞 [砖讗讬谞讜 诪讙诇讞] 讗转 砖讬注专 讘讬转 讛砖讞讬, 讗诪专 诇讛讜谉 [诇讛诐] 专' 讗诪讬 诇砖诪砖讬讜: 砖讬讘拽讜讛 [讛谞讬讞讜 诇讜], 讚讬谉 诪谉 讞讘专讬讗 [讝讛 诪谉 讛讞讘专讬诐] 讛讜讗, 专讜讗讬诐 砖谞讜讛讙 讻诪谞讛讙 讞讘专讬诐, 砖讗讬谞讜 注讜讘专 注诇 讗讬住讜专 讗祝 砖讗讞专讬诐 讗讬谞诐 诪拽驻讬讚讬诐 注诇讬讜.


讘注讗 诪讬谞讬讛 [砖讗诇 讗讜转讜] 专讘 诪专' 讞讬讬讗: 诪讛讜 讛讚讬谉 诇讙诇讞 讗转 砖讬注专 讘讬转 讛砖讞讬? 讗诪专 诇讬讛 [诇讜]: 讗住讜专. 讗诪专 诇讬讛 [诇讜] 讜讛讗 拽讗 [讜讛专讬 讛讜讗] 讙讚诇 讜诪爪注专 讗讜转讬! 讗诪专 诇讬讛 [诇讜]: 讘专 驻讞转讬 [讘谉 讗爪讬诇讬诐], 讝诪谉 诪讜讙讘诇 讬砖 诇讜 诇砖讬注专, 讻诇 讝诪谉 砖讛讜讗 讙讚诇 诪注讘专 诇砖讬注讜专讜 鈥� 谞讜砖专, 讜讗讬谉 诇讞砖讜砖 砖讬讙讚诇 讬讜转专 诪讚讬.


 讜注讜讚 讘讗讜转讜 注谞讬谉 讘注讗 诪讬谞讬讛 [砖讗诇 讗讜转讜] 专讘 诪专' 讞讬讬讗: 诪讛讜 诇讞讜讱 (诇讞讻讱), 诪讜转专 诇砖驻砖祝 讘讬讚讬讜 讗转 砖讬注专 讘讬转 讛砖讞讬 讻讚讬 诇讛砖讬专讜? 讗诪专 诇讬讛 [诇讜]: 讗住讜专. 砖讗诇 讗讜转讜: 讛讗诐 讻砖讛讜讗 诪砖驻砖祝 诇讗 讘诪讬砖专讬谉 讗诇讗 讘讘讙讚讜, 诪讛讜 讚讬谞讜? 讗诪专 诇讬讛 [诇讜]: 诪讜转专. 讗讬讻讗 讚讗诪专讬 [讬砖 砖讗讜诪专讬诐] 砖诇讗 讻讱 讛讬转讛 讛砖讗诇讛, 讗诇讗 讘注讗 诪讬谞讬讛 [砖讗诇 讗讜转讜]: 讘转驻诇讛 讘讘讙讚讜 诪讗讬 [诪讛]? 讛讗诐 诪讜转专 诇砖驻砖祝 诪拽讜诐 讝讛 讚专讱 讘讙讚讜 讘讝诪谉 讛转驻讬诇讛? 讗诪专 诇讬讛 [诇讜]: 讗住讜专. 讜诪注讬专讬诐: 讜诇讬转 讛讬诇讻转讗 讻讜讜转讬讛 [讜讗讬谉 讛诇讻讛 讻诪讜转讜] 讘注谞讬谉 讝讛.

